SUID-AFRIKAANSE RADIOLIGA NUUS VIR SONDAG 11 MAART 2018 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om 08:15 en 08:30 Sentraal Afrika Tyd onderskeidelik uit op HF sowel 
as op verskeie BHF- en UHF-herhalers. Die bulletin word deur ZSGJPL via 
Echolink herlei. `n Potgooi is ook beskikbaar op die Liga se web tuiste. 


`n Oudio opname sowel as `n teks weergawe kan van die Liga se webblad, 
www.sarl.org.za,afgelaai word, en jy kan ook daar inteken om nuwe bulletins 
per e-pos te ontvang. 


In die nuus vandag; 
AKKOMMODASIE VIR DIE 2018 NASIONALE KONVENSIE 


VERBEEL NET BHF AKTIWITEIT VANAF AFRIKA-STATE SUID VAN 
DIE EWENAAR 


en 


ANTENNA KWESSIES MET VINCE HARRISON BY DIE VOLGENDE SDR 
WERKSWINKEL 


Bly ingeskakel vir meer inligting oor hierdie en ander interessante nuusitems. 
AKKOMMODASIE VIR DIE 2018 NASIONALE KONVENSIE 


Die SARL Nasionale Konvensie sal gehou word oor die naweek van 18 tot 15 
April 2018. Die algemene jaarvergadering sal gehou word by die Farm Inn, `n 
privaat Lodge- en konferensie sentrum aan die oostelike buitewyke van Pretoria, 
net 20 minute vanaf Sentraal-Pretoria, 45 minute vanaf OR Tambo Internasion- 
ale Lughawe en 50 minute vanaf Johannesburg. Die Farm Inn is `n uitstekende 
uitstappie, `n ideale konferensie plek of die perfekte omgewing vir jou troue. Die 
Farm Inn het daardie spesiale iets ekstra - `n wildreservaat in die stad. 


Dit is belangrik dat SARL lede so gou moontlik hul verblyf vir die naweek 
bespreek om enige teleurstelling te vermy. Farm Inn het verskillende akkom- 
modasie tipes beskikbaar vanaf Luukse tot Ekonomiese kamers teen verskillende 
tariewe. Daar is nog steeds genoeg akkommodasie beskikbaar vir die naweek 
en lede word versoek om te vermeld dat hulle die SARL AJV bywoon wanneer 
hulle hul bespreking maak. Na bevestiging vanoggend, kan dit bevestig word 
dat daar oor die naweek nog genoeg akkommodasie beskikbaar is en lede word 
aangemoedig om seker te maak dat hulle vroeër eerder as later akkommodasie 
bespreek. Akkommodasie kan aanlyn bespreek word by www.farminn.co.za, of 
per telefoon by - 27 12 809 0266/77. 


Daar is ook verskeie alternatiewe gastehuis verblyf beskikbaar in die onmiddel- 
like omgewing van die Farm Inn wat as alternatiewe akkommodasie gebruik kan 


word indien jy nie by die Farm Inn wil bly nie. Om slegs 'n paar te noem: Casa 
Flora Guesthouse, The Links Gastehuis, The Lakes Executive, Villa Africa en 
Peter's Guesthouse. As jy van plan is om jou woonwa te bring, kan jy die 
Nkwe-oord probeer. Die URL's vir al hierdie plekke kan gevind word in die 
SARL-kommunikasie gedateer 7 Maart 2018. 


VERBEEL NET BHF AKTIWITEIT VANAF AFRIKA-STATE SUID VAN 
DIE EWENAAR 


Hans van de Groenendaal, ZSGAKV, aanbieder van die AR 'Today-program, het 
aangekondig dat Sentech, wat Sondagoggend die program na die Afrika-state in 
Engels uitsaai, meer tegniese en eksperimentele data oor amateur radio verlang. 
Dit kan `n uitgestrekte veld in BHF-eksperimente open, wat tot groot voordeel 
kan wees vir hul suidelike bure in die RSA. 


Baie van die radio amateurs in die Afrika-state beskik oor HF-send /ontvangers 
wat reeds met 50 MHz toegerus is. In hierdie lande met FM-herhalers 
op 144 MHz, sal amateurs op hierdie band kan funksioneer, maar as die 
send /ontvangers nie al-modusse is nie, moet jy `n ESB-radio vir toekomstige 
langafstand-eksperimente kry. 


Die 50 MHz-band, of Tower-band, lewer die sterkste seine oor die hele radiospek- 
trum op die meeste voortplantings modusse. Dit beteken dat 50 MHz sterk 
Sporadiese-E-kontakte oor Suider-Afrika en via Meteoor verstrooiing kan ver- 
skaf. Terwyl 144 MH, die 'Tropo-band, die langste afstande oor die oseane via 
Tropo Geleiding lewer, is dit steeds die beste op 'Tropo Verbetering en 'Tropo 
Verstrooiing. Die langste afstande op 144 MHZ van byna 5 000 km is aangeteken 
oor die Stille Oseaan en 3 245 km tussen Reunion Eiland en Port Elizabeth oor 
die Indiese Oseaan. Op 144 MH kan jy die langste afstande via 'Tropo Geleiding 
langs die Afrika-kus of selfs binnelands registreer. 


ANTENNA KWESSIES MET VINCE HARRISON BY DIE VOLGENDE SDR 
WERKSWINKEL 


Die volgende SDR werkswinkel word Saterdag 17 Maart 2018 om 9 VM by 
die NARS gehou. Leer meer oor watter antenna om vir die geraas monitering 
projek te gebruik. By die werkswinkel sal terugvoer gegee word oor die SARL 
REF Geraas Monitoring projek. Ander onderwerpe sluit in die outomatisasie 
van die data oplaai na die bediener en `n inleiding tot GNU radio deur Anton 
Janovsky, ZR6ATGC. Die koste beloop R50 vir SARL en AMSATSA lede en R100 
vir nie-lede. Registrasie besonderhede is op www.amsatsa.org.za of die skakel 
van die SARL Tuisblad. Daar sal geen fasiliteite by die werkswinkel wees om 
betalings te hanteer nie. 


Jy luister na `n nuusbulletin van die Suid-Afrikaanse Radioliga. 


VROEË BESPREKINGS VIR DIE AMSATSA RUIMTE SIMPOSIUM OPEN 
MAANDAG 


Besprekings vir die jaarlikse AMSATSA Ruimte Simposium wat op 19 Mei 2018 


by die Innovation Hub in Pretoria gehou word, open Maandag. Die simposium 
sluit interessante onderwerpe in onder andere die ontwikkeling van `n nuwe 
SDR transponder, die bou van 'n aardstasie om die eerste amateur radio geosta- 
sionêre satelliet Es hail-2 te bedien, 'n BACAR-gereed 10 GHZz baken om jou 
Es'hail-2 ontvanger te gebruik, 'n praktiese benadering om modulêre stelsel 
betroubaarheid te verbeter, FunCube Data en sommige van sy geheime en 'n 
vorderingsverslag oor Kletskous en sy volgende generasie transponder en stelsels. 
Kry die besprekingsform en besonderhede op www.amsatsa.org.za. 


STILLE OSEAAN AMATEUR RADIO TUIG KHGJF/MM GEBRUIK FTS 


Daar is tans 'n kans om werklik skaars ruitvierkante te werk. HF Voyager is 
'n oseaan-tuig wat tans van Hawaii na Kalifornië beweeg, wat amateur radio- 
kontakte op verskeie digitale modusse kan uitvoer. Aan boord in `n waterdigte 
houer is 'n Elecraft KX3 en 'n Raspberry Pi-rekenaar wat `n verskeidenheid dig- 
itale modusse moontlik maak. Op 6 Maart was FT8 geaktiveer en die tuig was 
in die ruitvierkant CL51 met die roepsein KHGJF/mm. Jy kan die volledige sto- 
rie lees by https://ae5x.blogspot.co.uk/2018/03/hf-voyager-ocean-going-drone- 
with-kx3 html. 


DURBAN AMATEUR RADIO KLUB AJV 


By die A JV van die Durban Amateurradio Klub wat op 3 Maart 2018 by 87 Tara 
Weg Bluff gehou is, is die nuwe komiteelede as volg verkies: Voorsitter: Louis 
de Bruin, ZS5LP Ondervoorsitter: Neil Slogrove, ZR5NAS Tesourier: Louis de 
Bruin, ZS5LP Sekretaris: Kurt Linsin, ZSSKL Lede: Graham Walker, ZS5GW, 
Aubrey Worthington, ZS5ACW, Sean Beukes, ZS5TI, Eva Denham, ZS5DE en 
Mark Weeks ZS5WEË. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak baie laag 
gaan bly. Daar is tans geen sonvlekke sigbaar nie en daar is ook geen kans vir 
sonfakkels nie. Diegene wat hul eie frekwensievoorspellings wil doen, kan 'n 
verwagte effektiewe sonvlektelling van een vir die week gebruik. Amateurs kan 
goeie openinge op die 15 tot 30 m bande verwag. Besoek gerus die webtuiste 
spaceweather.sansa.org.za vir meer inligting. 


Kom ons loer nou na gebeure vir die volgende paar weke: 


Eindig om 10:00 UTC vanoggend - die SARL BHF/UHF Analoog kompetisie 
en die 82ste RSGB Statebond kompetisie 12 Maart - besprekings oop vir die 
AMSATSA Ruimte Simposium en die sluitingsdatum vir Hamnet kompetisie 
logstate 17 Maart - die SDR-werkswinkel by die NARS 19 Maart - die sluit- 
ingsdatum vir BHF/UHF Analoog kompetisie logstate 20 Maart - Herfs Dag 
en Nagewening en die Internasionale Dag van Geluk 24 en 25 Maart die CO 
WPX ESB Kompetisie 5 April die SARL 80 m @SO Geselligheid 7 April die 
RaDAR Uitdaging 7 en 8 April die SARL BHF/UHF Digitale Kompetisie 13 
tot 15 April die SARL Nasionale Konvensie in Pretoria 


Om die bulletin mee af te sluit, `n opsomming van ons hoof berig: 


Dit is belangrik dat SARL lede so gou moontlik hul verblyf vir die Nasionale 
Konvensie naweek bespreek om enige teleurstelling te vermy. Farm Inn het ver- 
skillende akkommodasie tipes beskikbaar vanaf Luukse tot Ekonomiese kamers 
teen verskillende tariewe. Daar is nog steeds genoeg akkommodasie beskikbaar 
vir die naweek en lede word versoek om te vermeld dat hulle die SARL AJV 
bywoon wanneer hulle hul bespreking maak. Na bevestiging vanoggend, kan 
dit bevestig word dat daar oor die naweek nog genoeg akkommodasie beskik- 
baar is en lede word aangemoedig om seker te maak dat hulle vroeër eerder 
as later akkommodasie bespreek. Akkommodasie kan aanlyn bespreek word by 
www.farminn.co.za, of per telefoon by 4 27 12 809 0266/77. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om nu- 
usbrokkies van belang vir radio amateurs en kortgolf luisteraars in te dien. 
Plaas nuusberigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 Sentraal Afrika Tyd na “Amateur Radio 
Today”. Daar is herleiding op 7 082 kHz laer syband, 7205 en 17 660 kHz AM en 
verskeie herleidings op BHF en UHF frekwensies regoor Suid-Afrika. `n Potgooi 
deur Dick, ZS6RO, is ook beskikbaar. `n Heruitsending vind op Maandae om 
18:30 Sentraal Afrika Tyd op 4 895 kHz plaas. 


Ons ontvang graag jou seinrapporte, kommentaar en voorstelle, stuur `n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. 


Jy het geluister na `n nuusuitsending van die Suid-Afrikaanse Radioliga, 
saamgestel deur Emile Venter, ZS6V, geredigeer deur Dennis Green, ZS2B, en 
ESE N EE EE 


Die Afrikaanse Nuusspan groet nou en wens jou 'n mooi week toe. Totsiens. 


/EX 


